
Na temelju članka 111. st. 3 Zakona o komunalnom gospodarstvu („Narodne novine“ br. 68/18, 110/18 i 32/20) i članka 21. Statuta Općine Jalžabet (''Službeni vjesnik Varaždinske županije'' broj 31/09, 28/13, 10/15, 17/21) Općinsko vijeće Općine Jalžabet na 13. sjednici održanoj dana 13.10.2022. godine donosi

ODLUKU O SLUŽBENOJ ODORI KOMUNALNOG REDARA
 OPĆINE JALŽABET 

Članak 1.
Ovom odlukom određuje se sadržaj i izgled službene odore komunalnog redara Općine Jalžabet.
Članak 2.
Riječi i pojmovi koji imaju rodno značenje a korišteni su u ovoj Odluci odnose se jednako na muški i ženski rod bez obzira jesu li korišteni u muškom ili ženskom rodu.
Članak 3.
Za vrijeme obavljanja nadzora tokom radnog vremena komunalni redar nosi službenu odoru. Odora se sastoji od majice kratkih rukava s kragnom i prsluka. 
Odora je zelene boje.
Na prednjoj strani odore utisnuti su grb Općine Jalžabet i riječi: „Općina Jalžabet“ i „Komunalni redar“.
Članak 4.
Osobi raspoređenoj na radno mjesto komunalnog redara izdaje se nova službena odora.
Odora ili njezini dijelovi mogu se zamijeniti ako su oštećeni ili uništeni tokom uporabe.
Zamjenu oštećene ili uništene službene odore odobrava pročelnik Jedinstvenog upravnog odjela Općine Jalžabet.
Članak 5.
Komunalni redar kojem je prestao radni odnos ili je raspoređen na druge poslove obvezan je vratiti službenu odoru koju je zadužio.


Članak 6.
Službenu odoru komunalni redar dužan je održavati urednom i čistom na svoj trošak. Komunalni redar ne smije otuđiti i prepravljati službenu odoru.
Članak 7.
Odluka stupa na snagu osmog dana od dana objave u ''Službenom glasilu Varaždinske županije''. 

